
DR.31.3.2005  

 
 

45

Saya dimaklumkan hasil daripada sumbangan rakyat Malaysia ini sudah sampai ke 
peringkat RM90 juta lebih dan di antaranya diserahkan kepada Tabung Jabatan 
Keselamatan Negara, iaitu kepada Jabatan Keselamatan Negara yang diamanahkan untuk 
menguruskannya lebih kurang RM60 juta sekarang ini.  RM30 juta lebih masih lagi belum 
diserah, yang menjadi keraguan pada saya ialah kenapakah baki itu masih dipegang 
ataupun prasangka buruk saya mungkin digunakan untuk membuat perkara-perkara lain.  
Tetapi bagi mereka yang menderma, khusus yang disebutkan untuk tabung Tsunami ini 
sudah tentulah tidak mengizinkan wang itu digunakan untuk yang lain kecuali untuk derma-
derma umum.  Kalau derma  khusus seperti ini maka semua kutipan itu adalah digunakan 
sepenuhnya kepada tabung tersebut.   

 Saya dimaklumkan juga pada peringkat awal dahulu sewaktu tabung ini hendak 
ditubuhkan, Perdana Menteri kita berada di luar negara.  Kemudian apabila Perdana 
Menteri kita balik, Perdana Menteri kita memberi amaran awal-awal lagi terutamanya wang 
hasil daripada kutipan ini hendaklah sampai kepada orang yang berhak menerimanya dan 
wang kutipan ini hendaklah betul-betul sampai ke tabung ini.  Itu amaran awal yang 
diberikan oleh Perdana Menteri kita.  Sekarang ternyata amaran yang diberikan oleh 
Perdana Menteri dahulu nampaknya seolah-olah perkara ini akan ... 

 Dato' Raja Ahmad Zainuddin bin Raja Haji Omar:  Minta penjelasan.  Sikit.  
Terima  kasih,  Yang Berhormat Rantau Panjang di atas hujah Yang Berhormat kita sedar 
bahawa UMNO terutamanyalah sama ada Yang Berhormat suka atau tidak suka telah pun 
mendahului kutipan untuk bencana alam, dari dulu hingga sekarang untuk Tsunami dan 
sebagainya, saya tidak tahulah sama ada PAS juga ada membuat kutipan sedemikian, 
cuma saya hendak tanya kepada Yang Berhormat sekarang ini, apakah PAS masih lagi 
mengutip wang tabung-tabung yang sentiasa dibuat dalam ceramah-ceramah yang 
dijalankan?   Minta sedikit penjelasan dan ke mana pergi wang tersebut?  Apakah telah 
diaudit?.  Terima kasih.  

 Tuan Haji Abdul Fatah bin Haji Haron:  Terima kasih.  Saya tidak menafikan 
UMNO memainkan peranan untuk mengutip wang daripada rakyat untuk tabung Tsunami 
ini dan pihak PAS sendiri memang ada juga mengutip derma daripada rakyat, tetapi tidak 
daripada korporat besar seperti mana dalam UMNO itu.  Tetapi setiap apa yang kita kutip 
derma ini kita terus hantar kepada mangsa-mangsanya termasuk Thailand tidak seperti 
mana  Kerajaan Malaysia yang ada sedikit diskriminasi.  Saya lihat sekarang ini Kerajaan 
Malaysia nyata tidak memberi sedikit pun derma kepada mangsa-mangsa Tsunami di 
Selatan Thailand di Phuket khususnya.  Yang diberinya kepada negara-negara lain.   

Saya tidak tahu kenapa berlaku demikian.  Kalau kita tengok agihan yang 
diberikan sekarang kepada Indonesia lebih kurang RM3 juta telah dibagi, Sri Lanka lebih 
kurang RM1 juta, Kepulauan Maldives 0.53 juta dan negara lain seperti Selatan Thailand 
tidak nampak.  Kenapa Kerajaan Malaysia tidak memberi sumbangan kepada mereka itu 
walhalnya penduduk di Selatan Thailand khususnya di sekitar Phuket itu mengalami 
keadaan yang sama. 

 Pihak PAS, apabila  Kerajaan Malaysia khususnya melalui tabung ini tidak 
menghantar langsung derma kepada mangsa-mangsa di Selatan Thailand, kita bagi 
sekadar yang kita mampu.  Kita bagi sekadar berapa banyak yang kita dapat, kita terus bagi 
kepada mangsa-mangsa tersebut.  Kita tidak simpan seperti mana apa yang berlaku 
sekarang ini.  Saya harap pihak Menteri yang bertanggungjawab tentang ini hendaklah 
memberi jawapan secara terbuka kepada rakyat kerana  mereka yang memberi sumbangan 
ini merasa terkilan kerana pihak kerajaan masih lagi tidak mengumumkan baki sebanyak 
RM20 juta lebih itu ke mana.... 

 Timbalan Yang di-Pertua [Datuk Dr. Yusof bin Yacob]:  Ya, dia bangun lagi 
Yang Berhormat. 

 Tuan Haji Abdul Fatah bin Haji Haron:  Cukuplah, ini menjadi perbahasan pula.  
Jangan panjang sangat.  

 Dato' Raja Ahmad Zainuddin bin Raja Haji Omar:  Sedikit lagi. Terima kasih 
Yang Berhormat sahabat saya.  Yang Berhormat mengatakan kita diskriminasi, tidak ikhlas.  



45. Saya dimaklumkan hasil daripada sumbangan rakyat Malaysia ini sudah sampai ke peringkat RM90 juta lebih dan di antaranya diserahkan kepada Tabung Jabatan Keselamatan Negara, iaitu kepada Jabatan Keselamatan Negara yang diamanahkan untuk menguruskannya lebih kurang RM60 juta sekarang ini. RM30 juta lebih masih lagi belum diserah, yang menjadi keraguan pada saya ialah kenapakah baki itu masih dipegang ataupun prasangka buruk saya mungkin digunakan untuk membuat perkara-perkara lain. Tetapi bagi mereka yang menderma, khusus yang disebutkan untuk tabung Tsunami ini sudah tentulah tidak mengizinkan wang itu digunakan untuk yang lain kecuali untuk derma- derma umum. Kalau derma khusus seperti ini maka semua kutipan itu adalah digunakan sepenuhnya kepada tabung tersebut. Saya dimaklumkan juga pada peringkat awal dahulu sewaktu tabung ini hendak ditubuhkan, Perdana Menteri kita berada di luar negara. Kemudian apabila Perdana Menteri kita balik, Perdana Menteri kita memberi amaran awal-awal lagi terutamanya wang hasil daripada kutipan ini hendaklah sampai kepada orang yang berhak menerimanya dan wang kutipan ini hendaklah betul-betul sampai ke tabung ini. Itu amaran awal yang diberikan oleh Perdana Menteri kita. Sekarang ternyata amaran yang diberikan oleh Perdana Menteri dahulu nampaknya seolah-olah perkara ini akan ... Dato' Raja Ahmad Zainuddin bin Raja Haji Omar: Minta penjelasan. Sikit. Terima kasih, Yang Berhormat Rantau Panjang di atas hujah Yang Berhormat kita sedar bahawa UMNO terutamanyalah sama ada Yang Berhormat suka atau tidak suka telah pun mendahului kutipan untuk bencana alam, dari dulu hingga sekarang untuk Tsunami dan sebagainya, saya tidak tahulah sama ada PAS juga ada membuat kutipan sedemikian, cuma saya hendak tanya kepada Yang Berhormat sekarang ini, apakah PAS masih lagi mengutip wang tabung-tabung yang sentiasa dibuat dalam ceramah-ceramah yang dijalankan? Minta sedikit penjelasan dan ke mana pergi wang tersebut? Apakah telah diaudit?. Terima kasih. Tuan Haji Abdul Fatah bin Haji Haron: Terima kasih. Saya tidak menafikan UMNO memainkan peranan untuk mengutip wang daripada rakyat untuk tabung Tsunami ini dan pihak PAS sendiri memang ada juga mengutip derma daripada rakyat, tetapi tidak daripada korporat besar seperti mana dalam UMNO itu. Tetapi setiap apa yang kita kutip derma ini kita terus hantar kepada mangsa-mangsanya termasuk Thailand tidak seperti mana Kerajaan Malaysia yang ada sedikit diskriminasi. Saya lihat sekarang ini Kerajaan Malaysia nyata tidak memberi sedikit pun derma kepada mangsa-mangsa Tsunami di Selatan Thailand di Phuket khususnya. Yang diberinya kepada negara-negara lain. Saya tidak tahu kenapa berlaku demikian. Kalau kita tengok agihan yang diberikan sekarang kepada Indonesia lebih kurang RM3 juta telah dibagi, Sri Lanka lebih kurang RM1 juta, Kepulauan Maldives 0.53 juta dan negara lain seperti Selatan Thailand tidak nampak. Kenapa Kerajaan Malaysia tidak memberi sumbangan kepada mereka itu walhalnya penduduk di Selatan Thailand khususnya di sekitar Phuket itu mengalami keadaan yang sama. Pihak PAS, apabila Kerajaan Malaysia khususnya melalui tabung ini tidak menghantar langsung derma kepada mangsa-mangsa di Selatan Thailand, kita bagi sekadar yang kita mampu. Kita bagi sekadar berapa banyak yang kita dapat, kita terus bagi kepada mangsa-mangsa tersebut. Kita tidak simpan seperti mana apa yang berlaku sekarang ini. Saya harap pihak Menteri yang bertanggungjawab tentang ini hendaklah memberi jawapan secara terbuka kepada rakyat kerana mereka yang memberi sumbangan ini merasa terkilan kerana pihak kerajaan masih lagi tidak mengumumkan baki sebanyak RM20 juta lebih itu ke mana.... Timbalan Yang di-Pertua [Datuk Dr. Yusof bin Yacob]: Ya, dia bangun lagi Yang Berhormat. Tuan Haji Abdul Fatah bin Haji Haron: Cukuplah, ini menjadi perbahasan pula. Jangan panjang sangat. Dato' Raja Ahmad Zainuddin bin Raja Haji Omar: Sedikit lagi. Terima kasih Yang Berhormat sahabat saya. Yang Berhormat mengatakan kita diskriminasi, tidak ikhlas.